Ekmeleddin İhsanoğlu
Ekmeleddin Mehmet İhsanoğlu () (Kairo, 26. 12. 1943. – ), turski političar, diplomat, akademik, profesor i autor, bivši generalni sekretar Organizacije islamske konferencije (2004–2014). Poznat je po svojim doprinosima historijskim naukama, turskoj kulturi, i zalaganju za internacionalni dijalog.

Visoko obrazovanje započeo je na Fakultetu umjetnosti i nauka Univerziteta Ajn Šams u Kairu i 1966. stekao titulu prvostupnika, nakon čega je studij nastavio na kairskom Univerzitetu Al-Azhar i 1970. postao magistar. Doktorirao je 1974. na turskom Univerzitetu u Ankari i od 1984. radi kao profesor. İhsanoğluov akademski rad fokusiran je na historiju naučnih aktivnosti i institucija učenja u islamskom svijetu, kulturnu razmjenu između islama i Zapada, odnos religije i nauke, te razvoj nauke u specifičnom socio-kulturnom okruženju. Karijeru profesora ostvario je na univerzitetima diljem Turske, te kao gostujući profesor po britanskim i njemačkim univerzitetima. Godine 2014. İhsanoğlu je sudjelovao kao jedan od tri kandidata na turskim predsjedničkim izborima i osvojio je 38,44% glasova, no pobjedu je odnio Recep Tayyip Erdoğan sa 51,79% glasova. İhsanoğlu je oženjen i ima troje dece.

Vanjske veze 

  Who is presidential candidate İhsanoğlu?, Hürriyet Daily News
  Ekmeleddin Ihsanoglu – Islamophobia and OIC’s Mission, Rumi Forum

Turski naučnici
Turski političari
Turski diplomati
Biografije, Egipat
Authority control